Ford V4 Köln -moottori

Ford V4 Köln moottori on 60 asteen V4 bensiinikäyttöinen moottori jossa on yksi tasapainoakseli, sitä valmisti Saksan Ford Kölnin tehtailla vuosina 1962 - 1981. Aluksi sitä asennettiin Taunukseen ja myöhemmin Saksassa valmistettuihin Consul, Capri ja Transit -autoihin. == Suunnittelu == Moottorin konstruktio on aikalaisistaan poikkeava, jokainen kiertokanki on varustettu omalla kammenkaulalla, ei yhtenäisillä. Tästä V4 moottorista tehtiin myöhemmin Kölnissä myös V6 muunnos, jota käytettiin seuraavissa autoissa: Ford Capri, Ford Taunus, Ford Cortina, Ford Consul, Ford Granada, Ford Sierra, Ford Scorpio, Ford Ranger, Ford Explorer, Ford Mustang, Mercury Capri, jne. V4 moottoria on käytetty (ja käytetään yhä) myös teollisuuden käyttöön tarkoitettuina sovelluksina, esim. pumpuissa, sähkögeneraattoreissa, maatalouskoneissa sekä telaketjuajoneuvoissa. Autoissa sen myöhemmin korvasi Ford OHC/Pinto moottori. Alun perin Ford suunnitteli tämän V4 moottorin Yhdysvaltain markkinoille tarkoitettuun kompaktiin autoon nimeltä Ford Cardinal, josta kuitenkin lopulta tuli Ford 12M P4. Ford hylkäsi Cardinal projektin ja sen sijaan julkaisi Ford Falconin pohjois-Amerikkaa varten. Niinpä Ford etsi muuta käyttöä V4 moottorille jota oli alun perin koekäytetty Saab 96:ssa. Ford osti muutaman Saab 96:n koekäyttöön ja lopulta myi autot takaisin Saabille varustettuna uudella V4 moottorilla. Saab koeajoi V4 version omalla Trolhattanin koeradallaan mikä sai Saabin valitsemaan V4 moottorin malleihinsa 95, 96 ja 97 (Sonett) alkaen elokuusta 1966 (vuosimalli 1967). V4 moottorin myötä ei enää tarvinnut sekoittaa öljyä polttoaineen sekaan niin kuin kaksitahtimoottorissa tarvitsi sekä siinä oli parempi vääntö alakierroksilla. Saabin myyjät tarjosivat V4-version ensimmäiselle omistajalle "elinikäistä takuuta" hintaan 50 USD. Moottorista valmistettiin 1,2 ja 1,3 ja 1,5 ja 1,7 litraista versiota. 1,2 litran (1183 cm3) versiossa sylinterin halkaisija on 80,0 mm ja iskunpituus on 58,86 mm. Tehoa oli joko 40 hv (29 kW) ja vääntöä 80 NM tai sitten 45 hv (33 kW) ja vääntöä 82 NM. Asennettu: * 1962 - 1966 Ford Taunus 12M P4 * 1967 - 1968 Ford Taunus 12M P6 1,3 litran (1288 cm3) versiossa sylinterin halkaisija on 84.00 mm ja iskunpituus on 58,86 mm. Tehoa oli joko 50 hv (37 kW) ja vääntöä 95 NM tai sitten 53 hv (39 kW) ja vääntöä 98 NM. Asennettu: * 1966 - 1970 Ford Taunus 12M P6 * 1969 - 1972 Ford Capri * Ford Transit 600Becker, Clauspeter (1971), Logoz, Arthur, ed., "Fiat 128", Auto-Universum 1971 (in German), Zürich, Switzerland: Verlag Internationale Automobil-Parade AG, XIV: 109 1,5 litran (1498 cm3) versiossa sylinterin halkaisija on 90.00 mm ja iskunpituus on 58,86 mm. Tehoa oli joko 55 hv (40 kW) ja vääntöä 107 NM tai sitten 60 hv (44 kW) ja vääntöä 114 NM tai sitten 65 hv (48 kW) ja 117 NM nopeudella 2500 rpm. Asennettu: * 1962-1966 Ford Taunus 12M P4 * 1966-1970 Ford Taunus 12M P6 * 1966-1970 Ford Taunus 15M P6 * 1964-1967 Ford Taunus 17M P5 * 1967-1971 Ford Taunus 17M P7 * 1969-1972 Ford Capri * Ford Transit 1000[2] * 1967-1980 Saab 95 ja Saab 96 (Euroopan markkinat) * 1967-1974 Saab 95, Saab 96 ja Saab Sonett (USA markkinat) * 1962 "Mustang I" prototyyppi (viritetty, 90 hv (67 kW)) * 1970s Thiokol 1404 Imp telaketjuajoneuvo 1,7 litran (1699 cm3) versiossa sylinterin halkaisija on 90.00 mm ja iskunpituus on 66,8 mm. Tehoa oli joko 65 hv (48 kW) ja vääntöä 129 NM tai sitten 70 hv (52 kW) ja vääntöä 137 NM tai sitten 75 hv (55 kW) ja vääntöä 130 NM. Asennettu: * 1966-1970 Ford Taunus 12M P6 * 1966-1970 Ford Taunus 15M P6 * 1964-1967 Ford Taunus 17M P5 * 1967-1971 Ford Taunus 17M P7 * 1965-1972 Ford Transit Mark I * 1967-1972 Matra 530 * 1969-1972 Ford Capri * 1972-1975 Ford Consul (Saksan versio) * 1975-1981 Ford Granada (Saksan versio) * 1971-1974 Saab 95, Saab 96 ja Saab Sonett, matalapuristuksinen versio jossa 55 hv (41 kW) (sama kuin senaikainen 1500 cm3 95/96) USA:n markkinoille. Myös joihinkin Saksan armeijan käyttämiin DKW Munga maastoautoihin on jälkiasennettu tämä Ford V4 alkuperäisen kaksitahtimoottorin tilalle. Koska Ford V4 Köln ja Ford V6 Köln moottoreiden vaihelaatikon liitospinta on samanlainen, joihinkin kilpakäytössä oleviin Saab 96 on asennettu V6, vaikka se muuttaakin melkoisesti painopistettä ja ajettavuutta. Koska Saab 96 oli yleinen ralliauto, sitä myös viritettiin. Ralliversion tilavuus oli 1784 cm3 tai 1933 cm3 jonka teho oli noin 150 hv (110 kW) vapaasti hengittavana ja 200 hv (150 kW) DIN nopeudella 7000 rpm Saab 96 RC Turbo versiossa, jolloin kiihtyvyys oli nollasta sataan viidessä sekunnissa. Saab on virittänyt moottorin jopa 240 hv tehoiseksi. == Lähteet == Luokka:Fordin moottorit